වයස අවුරුදු 06 ක් වන බාල වයස්කාර දැරියක් දුෂණය කළ බව කියන එම දැරිවියගේ පියා සහ පියාගේ මිතුරෙකුව අත්අඩංගුවට ගෙන ඇති බව වෙන්නප්පුව පොලීසිය කියයි.අතවරයට ලක්ව ඇත්තේ ලුණුවිල - මිරිස්සන් කොටුව ප්‍රදේශයේ පදිංචි දැරිවියකි.ඇය ප්‍රදේශයේ පාසලක දෙවන වසර පන්තියේ ඉගෙණුම ලබමින් සිටින්නීය.මෙම දැරිවියව තම පියා සහ පියාගේ මිතුරෙකු විසින් වරින් වර දුෂණය කරන බවට දංකොටුව ප්‍රාදේශීය ලේකම් කාර්යාලයේ ළමා හිමිකම් ප්‍රවර්ධන නිලධාරී ජී.කිත්සිරි මහතාට තොරතුරක් ලැබී ඇත.තමන්ට ලද තොරතුර සම්බන්ධයෙන් සොයා බලා ඇති එම නිලධාරියා විසින් මේ බව වෙන්නප්පුව පොලීසියට දන්වා ඇත.ඒ අනුව සැකකරුවන් දෙදෙනාව අත්අඩංගුවට ගැනීමට පොලීසිය කටයුතු කර ඇත.අතවරයට පත්ව ඇති දැරිවියගේ මව රැකියාවක් සඳහා විදේශ ගතවී සිටින බවත්,ඇය පසුගිය ජනවාරි මස 30 වැනිදා සිට බෙරවාරි 06 වැනි දින දක්වා වරින් වර දුෂණය වී ඇති බවත් පොලීසිය විසින් අනාවරණය කරගෙන ඇත.